  Виталий Пронин А. Наумов депутатъёсын кешен ортчытэТуннэ «Огъя Россия» партилэн Удмурт ёзэныз кивалтӥсь Анатолий Наумов депутатъёсын кенеш ортчытӥз. Отын вераськизы 55 арес тырмытэм нылкышноослы но 60 аресазы вуэм воргоронъёслы али пенсионеръёслэсь сямен льготаоссэс утён сярысь. Та пумысен законопроектэз «Огъя Россия» фракция Удмурт Правительствоен валче дасязы. Кызьы вераз Кун Кенешысь Ужъя, калыкез улон-вылонын утён политикая но ветеранъёслэн ужъёссыя комиссиен кивалтӥсь Алексей Чернов, проектъя та арлыдъемъёслы льготаос утӥськозы транспорт понна налог тыронын, капитальной ремонт понна сётӥськоз компенсация. Удмуртиысь ужъя ветеранъёслы сямен юрттэт сётӥськоз. Озьыен, со понна 3 элькун законъёсы воштонъёс пыртоно луоз. Таӵе кичӧлтонъёслы дурбасьтӥзы фракциысь ваньмыз депутатъёс. Та пумысен кенешозы на Кун Кенешлэн матысь сессияз, со 12-тӥ 18-тӥ сентябре ортчоз. Удмуртия вань улосъёс пӧлысь нырысь ик таӵе ӵектонэн парламентэ потӥз. Удмуртиын 485 сюрс пенсионеръёс уло, соос пӧлысь 136 сюрсэз льготаослы кулэясько. Сергей Захаров Туспуктэм басьтэмын http://www.udmgossovet.ru сайтысь   